SIRI ASLI NETFLIX
Kamu akan pergi ke bulan sebentar lagi sejauh 240,000 batu.
Jika berjaya, kamu akan jadi orang pertama
yang berjalan di permukaan jisim yang lain.
Apa yang kamu ingin temui?
Saya rasa, lebih penting daripada jawapan yang kita dapat
PUSAT ANGKASA NASA, HOUSTON, TEXAS 5 JULAI 1969
ialah hakikat yang kita ada lebih banyak persoalan baru.
- En. Armstrong. - Neil.
Neil, Marwin Miles, Los Angeles Times.0
Pendaratan di permukaan bulan nampak sangat mencabar.
Berapa jauh kamu akan pergi
dan bila peluang terakhir untuk patah balik jika perlu?
Kita telah buat banyak penambahbaikan kepada sistem kawalan penerbangan.
Pendaratan akan dilakukan oleh komputer secara amnya.
Kolonel Aldrin, selepas mendarat,
apa yang awak harapkan pada saat pertama itu?
Ada apa-apa jangkaan, harapan, kebimbangan?
Sebaik saja mendarat, apa yang penting ialah integriti modul lunar.
Tanpanya, kami tak dapat teruskan tugas di permukaan bulan dengan selamat,
- dan kembali ke orbit bulan. - Itu mereka?
- Kamu amat merendah diri… - Kenapa ada kotak?
Supaya tak kena kuman.
...melingkungi sesuatu yang sangat manusiawi.
Nak duduk atau cuma berdiri situ?
...untuk melangkaui batas.
Tanpa penerokaan, tanpa bertanya soalan,
bukankah kita akan jadi satu spesies yang statik?
Jabatan Negara Amerika tanya jika saya nak hantar mesej.
- Mesej apa? - Untuk angkasawan yang akan ke bulan.
Mereka hubungi beberapa orang di seluruh dunia.
Merentasi peradaban manusia
untuk beri mesej kemanusiaan sejagat.
Apa awak kata?
"Bagi pihak rakyat British,
beta sanjung kemahiran dan keberanian yang membawa manusia ke bulan.
Semoga usaha ini menambah pengetahuan dan kesejahteraan manusia."
Mesej yang terbaik.
Bagaimana ia akan disampaikan?
Menggunakan cakera.
- Cakera apa? - Cakera silikon.
Mereka bagi gambar.
Cakera kecil dengan inskripsi mikro dalam tulisan emas.
"Dari Planet Bumi, Julai 1969."
Mereka nak letak di dalam kantung putih dengan dahan pokok zaitun.
- Dahan zaitun? - Untuk makhluk asing lambai.
Saya nak tidur.
Perhimpunan gereja esok jam sembilan, bukan sepuluh.
DEBU BULAN
Kenapa kita lakukannya?
Kita ikut saja setiap minggu.
Apa fungsinya untuk awak?
- Sejujurnya. - Gereja?
Ia peluang untuk menilai.
Merenung minggu lepas. Memikirkan minggu depan.
Awak boleh guna diari.
Renungi persoalan besar kehidupan.
Tapi kita tak buat pun.
Kita fikir tentang...
bosannya kata-kata paderi ini dan kenapa dia tak berhenti?
Dah 20 tahun dia dengan kita.
Itu mungkin membuat dia setia, bukan menarik.
- Helo. - Selamat pagi.
Mereka punya mulut namun tak berbicara.
Mereka punya mata namun tak melihat.
Mereka punya telinga namun tak mendengar.
Mereka punya hidup namun...
Nampak tak?
Ini bukan khutbah, ini ubat bius.
Mereka tak menghidu.
Orang yang membuat mereka sama saja macam mereka.
Begitu juga semua yang percayakan...
Inilah kali terakhir.
Maka Tuhan...
Lepas ini, setiap Ahad semasa kamu di sini,
saya akan buat sesuatu yang berfaedah.
...tapi agungkan nama-Nya,
dan bukan kepada sembahan lain juga.
- Michael. - Tuanku.
Awak fikir mungkinkah doyen telah mencapai...
Macam mana nak cakap? Sudah tak relevan?
Saya nampak ada orang bergelut untuk berjaga.
Kita boleh mula cari pengganti secara senyap-senyap.
Boleh? Seseorang yang ada...
- Umph. - Saya setuju.
- Semangat. - Ya.
- Ceria. - Ya...
- Tenaga. - Ya.
Di Tanjung Kennedy, kami bersedia untuk ke bulan pagi ini.
Awak tengok tak, Anne?
Saturn V yang gah, ekspres ke bulan,
bersedia untuk tinggalkan platform 39,
tepat pada waktu dalam masa 30 minit.
Peristiwa bersejarah ini yang menyatukan seluruh dunia
kerana seluruh dunia akan tertarik dengan perjalanan ini,
dan selepas ini kita di bumi takkan seperti dulu.
16 JULAI 1969
- Mana dia? - Siapa?
Kalau saya cakap "dia" di dalam Istana Buckingham,
awak rasa siapa?
Itu pun awak. Merata saya cari. Awak ke mana?
Saya menemu duga calon doyen di telefon.
- Ada yang bagus? - Rasanya dah jumpa.
- Berapa umur dia? - Sebaya awak.
- Betul? - Dia sesuai.
- Untuk apa? - Untuk tugas itu.
15 saat lagi.
Dua belas, sebelas, sepuluh, sembilan...
Rangkaian pencucuhan bermula.
Enam...
Lima, empat, tiga, dua, satu.
- Kita ada pelancaran. - Pelancaran!
32 minit selepas jam semasa. Pelancaran Apollo 11.
- Hebat. - Mereka berjaya.
Luar biasa.
Hebatnya mereka.
Menara kosong.
Neil Armstrong melaporkan pemusingan pesawat,
yang meletakkan Apollo 11…
11, Houston. Tujahan pada semua enjin. Nampak baik.
Terima, jelas sekali, Houston.
Kita ada pemisahan.
Terima, kami sahkan pemisahan.
- Menara dah tiada. - Terima.
Neil Armstrong mengesahkan pemisahan skirt enjin
dan pemisahan menara pelancaran.
Apollo 11, ini Houston.
Kurang seminit untuk pencucuhan dan semua telah sedia.
Terima.
Pencucuhan.
Kami sahkan pencucuhan dan tujahan bermula.
Apollo 11 telah selesaikan pembakaran pancitan merentasi bulan,
bererti ia bebas daripada orbit Bumi
dan bergerak pada kelajuan 38,624 km sejam menuju ke bulan.
Angkasawan itu telah melakukan
gerakan transposisi, cantuman dan pemisahan.
Prosedur berisiko ini adalah ketika modul perintah, Columbia
berpisah dari pesawat, bergerak ke depan sikit,
berpusing dan bersambung semula pada modul lunar, Eagle.
Pemasangan baru ini kemudian berpisah daripada bahagian terakhir roket Saturn.
Ia proses yang mendebarkan, tapi nampaknya ia berjalan dengan lancar.
Selasa depan tuanku akan ke Cheshire untuk melawat Syarikat Garam British.
Rabu ke Norfolk untuk merasmikan terminal gas baru.
Pada hari Jumaat tuanku ke Macclesfield
untuk hari terbuka Persatuan Penyelidikan Industri Peralatan Mesin.
Malam itu ada majlis makan malam anjuran Persatuan Konkrit British,
di mana tuanku akan sampaikan anugerah.
- Maaf kerana mengganggu, tuanku. - Apa?
Doyen baru Windsor, Robin Woods,
ingin jumpa tuanku buat seketika.
- Dia ada permintaan. - Okey. Beri dia janji temu.
Satu lagi benda menarik,
sama seperti majlis anugerah Persatuan Konkrit British.
- Itu lawakkah? - Tak, tuanku.
Dia berada di sini sekarang.
Helo?
Tuanku.
Boleh beta bantu?
Semasa patik dan isteri patik pindah ke sini, kami nampak
ada banyak bangunan dalam estet Windsor
yang nampak kosong dan tak digunakan.
Khususnya...
Cannon's Cloister,
satu atau dua bangunan Denton,
semua rumah di Tembok Utara dan perumahan di kawasan gereja kecil.
Patik sedar ini agak...
melampau, tapi patik terfikir jika patik boleh gunakan satu.
Awak tak suka rumah awak?
Tak,
ini bukan untuk rumah.
Sudah lama patik bercita-cita untuk tubuhkan akademi atau pusat seni.
- Untuk apa? - Pembangunan diri dan rohani.
Patik tersedar sesuatu, melalui pengalaman sendiri,
dan juga pemerhatian terhadap...
orang lain,
iaitu kita akan capai tahap maksimum pada satu peringkat umur,
sebuah krisis, boleh dikatakan.
Kita hilang sudut pandang, terduduk.
Ia biasa dialami usahawan dan eksekutif, dan sama juga bagi ahli gereja.
Kita lihat tahap ketidakpuasan yang tinggi pada pertengahan kerjaya mereka,
dan patik terfikir bangunan ini, dengan persekitarannya,
boleh jadi tempat yang bagus untuk paderi dapatkan semangat baru,
merenung, memperbaiki diri.
Dengan apa?
Berbicara, membaca, berfikir.
Boleh beta kata konsep awak bermasalah?
Awak tak perbaiki diri dengan berbicara dan berfikir.
Awak buat melalui tindakan.
Seperti ini. Ini cara awak bangkit.
Tapi jika ada bangunan kosong,
dan awak nak penuhinya dengan bual kosong dan berfikir,
silakan.
Terima kasih.
Kita tak perlu menunggu lama, 17 minit dari sekarang.
Pesawat mendarat telah berpisah daripada modul perintah
dan mula mendarat di permukaan bulan.
Armstrong dan Aldrin akan membuat modul lunar
berpusing bagi membolehkan Collins...
- Boleh kejutkan budak-budak? - Baik.
- Dan beritahu tuanku. - Ya.
Andrew, dah tiba masanya.
Edward, masa untuk bangun.
Sarungkan gaun rumah.
Cepat, Edward.
Sekejap.
- Mari. - Jom!
- Seronok malam ini, bukan? - Semestinya.
Awak boleh minum dengan kami, Nigel?
- Ya. Terima kasih, tuanku. - Tiada masalah.
Michael Collins bersendirian sekarang,
jadi ketika ia di belakang bulan, hubungannya dengan kita akan terputus.
Lelaki paling sepi di dalam alam ini.
- Cepat, Andrew. - Cepat.
Mari semua. Cepat.
- ...peneroka angkasa. - Cuba duduk.
Berhenti melompat.
Hanya beberapa ribu kaki dari permukaan bulan sekarang.
Wah.
Tapak mendarat mereka,
dipilih kerana ia rata...
Silakan duduk.
...terlanggar batu atau kawah sikit pun boleh rosakkan modul lunar...
- Minum, tuanku? - Robert, nampak tak?
Altitud tinggi sikit.
Houston, ada turun naik dalam...
Mereka akan mendarat.
- Apa itu? - Saya tak tahu.
Sukar dipercayai.
- John, cepat. - Ya.
Apa mereka cakap?
Dia mengawal secara manual. Ada yang tak kena.
Macam tak benar saja.
350 kaki.
Apa akan jadi kalau mereka gagal mendarat?
Mereka akan kehabisan bahan bakar. Tolong senyap. Senyap saja.
40 kaki.
Tolong.
Mereka akan mendarat.
- Apa sedang berlaku? - Saya tak tahu.
Houston, Pangkalan Tenteram di sini.
Eagle telah mendarat.
- Manusia di bulan. - Mereka berjaya!
Manusia telah mendarat di bulan.
- Kamu nampak tak? - Ya, ayah.
...saksikan imej ini malam ini, kita bergabung seluruh dunia dalam satu...
- Luar biasa. - ...perasaan takjub yang serupa.
- Belum pernah seluruh planet... - Mari terbang ke bulan?
Jangan, sayang. Awas kepala dia.
Tahi bintang.
Bagi kita semua, ia bersejarah.
- Ada yang rasa ia takdir Tuhan. - Eagle telah mendarat.
- Percaya tak mereka berada di bulan? - Namun...
...kita semua, tanpa mengira kaum, jantina, atau kepercayaan agama,
kita bersatu di saat ini dalam pencapaian manusia yang membanggakan ini.
Neil, kami nampak awak turun tangga sekarang.
Saya di tangga terbawah.
Pad kaki LM cuma terbenam di dalam permukaan sebanyak satu atau dua inci,
walaupun permukaan itu kelihatan
sangat halus apabila awak menghampirinya.
Hampir seperti serbuk.
Di sana, ia sangat halus.
Saya akan turun sekarang.
Satu langkah kecil bagi manusia,
satu langkah besar bagi manusia sejagat.
Ia mempunyai kecantikan tersendiri.
Ia seperti kebanyakan kawasan padang pasir di Amerika Syarikat.
Ia berbeza, tapi sangat cantik di sini.
Ini peringatan yang kuat
tentang kemampuan kita sebagai satu spesies.
Bukan saja pencapaian kejuruteraan yang ditonjolkan hari ini,
malah pencapaian cita-cita manusia.
Keinginan untuk mencapai cakerawala.
Saya rasa perspektif baru ini, melihat bumi dari angkasa lepas,
dalam kesatuan dan gabungan kita,
akan membawa perubahan yang besar kepada cara kita berfikir.
- Cantik pemandangannya. - Istimewa, bukan?
Pemandangan yang mengagumkan.
Kesepian yang mengagumkan.
En. Gabenor, hadirin,
ahli Perwakilan Tekstil Bulu Biri-biri yang disanjungi.
Beta amat menghargai
penghormatan yang diberikan melalui jemputan
ke kilang Thomas Burnley di Yorkshire ini.
Usaha inovatif kalian menggunakan...
Akan tiba masa,
dalam pengalaman semua orang
bilamana gigi palsu dan prostetik mulut menjadi sebahagian daripada kehidupan.
Menurut tinjauan kesihatan gigi orang dewasa tahun lepas...
Boleh beta buat?
- Tuanku ada kuasa. - Ada.
Apa tuanku buat?
- Ini tiada dalam carta penerbangan. - Tiada pesawat lain.
Tuanku.
Pesawat ini hanya boleh pergi setinggi 45,000 kaki.
Kita tahu ia boleh daki lebih tinggi.
Tuanku...
Tolonglah.
Cantik, bukan?
Patik pasti kita sudah mencapai tahap maksimum pesawat ini.
Mungkin, tapi lihatlah.
Kita telah hidup.
Buat seketika.
Manusia pertama di bulan telah berlepas bagi perjalanan pulang
satu jam dan enam minit lalu.
Satu lembaran baru dalam sejarah manusia tercipta.
Perlumbaan ke bulan tamat.
Bagi penghuni planet ini,
apa makna di sebalik usaha yang menakjubkan ini?
"Kita takkan berhenti mengembara,
dan pengakhiran kembara kita adalah kembalinya kita ke tempat kita bermula
dan mengenali tempat itu buat pertama kali."
Kata-kata TS Eliot ini sungguh benar terutamanya sekarang.
Kita berada di ambang pengembaraan angkasa lepas.
Potensi angkasa lepas terasa begitu hampir...
- Selamat pagi, tuanku. - Pagi.
- Tuanku. - Ya, Tuhan.
Selamat pagi.
Tuanku ada masa untuk jumpa mereka yang baru datang?
Kem tahanan awak untuk orang cacat rohani?
- Patik memanggilnya pusat pemulihan. - Sudah pasti.
Ada orang daripada pelbagai peringkat umur dari seluruh negara.
- Tuanku nak sertai? - Sertai apa?
Ia tempat paderi pertengahan umur yang tersepit.
Betul.
Kalau awak belum perasan, beta bukan paderi.
Sebentar saja.
- Sekarang? - Kenapa tidak?
Baiklah. Masuk.
Perlukah beta tunjuk simptom putus harapan?
Patutkah beta mengeluh and mengerang?
Orang suka sesuaikan diri.
Saya bawa pemilik tanah, Yang Amat Mulia Duke Edinburgh
untuk ucap helo.
- Apa khabar, tuanku? - Selamat pagi.
- Tuanku. - Selamat pagi.
Selamat pagi.
- Selamat pagi. - Tuanku.
Jadi...
Apa kamu semua buat?
Selain daripada mengotorkan rumah kami.
Kita mulakan dengan mengenal pasti sebab kita datang ke sini
dan nyatakan apa yang kita mahu capai.
Mungkin kita boleh beri ringkasan untuk tuanku.
Michael.
Patik di sini kerana...
setelah sampai ke satu usia baru-baru ini...
Beta takkan tanya.
Patik memberikan markah kepada diri patik.
Dan patik gagal teruk. D tolak.
- Oh, tidak. - Kenapa begitu?
Semasa menyertai gereja,
saya berangan bahawa pertambahan usia,
akan membawa pendedahan baru,
kesedaran,
kepercayaan yang makin dalam,
dan pengikut yang ramai.
Tapi saya berkhidmat di sebuah pekan kecil
dengan pengikut yang berkurangan.
- Kehadiran yang rendah. - Ya.
Ini membuatkan awak rasa kecewa,
belum cukup berjaya dan tiada hala tuju.
Ya.
Perasaan tiada hala tuju dan tak diperlukan itu...
ia dikongsi seorang dua yang berada di sini.
Kerana orang awam telah berpaling daripada kami.
Berpaling daripada gereja.
Kita gagal untuk berhubung dengan mereka.
Semakin ramai yang memenuhi keperluan rohani mereka
di tempat lain.
Contohnya di mana?
- Di bulan. Beta... - Di bulan. Ya, tuanku.
500 juta orang menonton pendaratan di bulan.
500 juta orang
yang dapat daripada televisyen apa yang dulu mereka dapat daripada gereja.
Kebersamaan, rasa berkomuniti, takjub dan kagum.
Kita akui itu juga sebahagian daripada anjakan,
daripada agama kepada sains.
Makin besar pencapaian dalam sains, makin banyak misteri yang terungkai,
dan persoalan yang terjawab,
makin kurang keperluan bagi tuhan untuk beri jawapan.
Saya teringat sajak Keats.
"Ada apa pada kamu, bulan,
sehingga menyentuh jiwaku begini sekali?"
Sekarang kita tahu bulan itu apa.
Tiada apa-apa.
Cuma debu.
Kesunyian.
Kekosongan tanpa warna.
Kita tak nampak Tuhan di sebalik batu dan debu angkasa itu,
hanya keluasan yang tak diketahui.
"Apabila aku renungi langit-Mu, ciptaan jari-Mu,
bulan dan bintang yang telah Kau aturkan,
siapalah manusia yang Kau pedulikan itu?
Dan keturunannya sekalian?"
Apa pendapat tuanku?
Beta?
Beta akan beritahu.
Beta tak pernah dengar benda yang begitu dibuat-buat dan kasihankan diri sendiri.
Apa awak harus buat adalah bangkit,
pergi ke dunia luar dan lakukan sesuatu.
Inilah sebab kamu semua hilang arah.
Beta percaya ada keperluan dalam manusia, setiap manusia, untuk mencapai sesuatu.
Tindakan mentakrif kita. Tindakan, bukan sengsara.
Duduk-duduk sambil berfikir dan berbual.
Biar beta tanya kamu.
Awak rasa angkasawan itu terkelu macam awak? Mestilah tak.
Mereka terlalu sibuk mencapai sesuatu yang hebat.
Akhirnya, mereka bersatu dengan dunia.
Bersatu dengan Tuhan,
dan rasa gembira.
Itu nasihat beta.
Contohi orang yang bertindak seperti Armstrong, Aldrin, Collins.
Markah mereka tinggi melangit. Mereka ada jawapannya.
Bukan orang yang termangu kaku sambil menyebarkan kemurungan mereka.
Kalau awak memilih untuk bertindak, mulakan dengan membersihkan lantai ini.
Lagi sekali.
Semasa kita ditanya Jabatan Negara Amerika...
Kali kedua minggu ini.
…jika kita nak hantar mesej ke bulan, kita ditanya satu lagi soalan.
Berapa kerap keluarga diraja British
kena makan daging rusa?
Tidak.
Kalau saya makan lagi daging ini
saya akan mula tumbuh tanduk.
- Dengar tak? - Ya.
Saya dengar. Dengan telinga rusa.
Kalau mereka selamat pulang ke Bumi,
dan masih mampu berdiri lepas semua ujian,
mahukah kita berjumpa angkasawan itu?
Apa? Armstrong, Aldrin dan Collins?
- Di istana ini? - Ya.
Mereka akan melawat seluruh dunia.
Patutkah saya cakap "ya"?
Ya, Tuhan. Ya, tolonglah.
Saya agak itu akan ceriakan awak.
Memang pun.
Saya perlu diceriakan?
Sikit.
Mereka dijadualkan mendarat jam 2 petang.
Dari situ mereka akan dibawa ke Kedutaan Amerika
bagi perjumpaan dengan duta AS.
Dari situ mereka akan ke Istana untuk berjumpa tuanku,
Ratu Bonda Elizabeth, Yang Amat Mulia Duke Edinburgh,
Puteri Margaret, Puteri Anne, Putera Andrew dan Putera Edward.
- Pukul berapa itu? - Lebih kurang jam 4, tuanku.
Kita akan jamu apa-apa?
Sebaiknya tak. Kekalkan pergerakan. Jangan duduk.
Beta setuju.
Semuanya dalam masa setengah jam.
Baiklah.
Beta nak buat permintaan.
- Boleh? - Tuanku.
Daripada berpusu-pusu dengan orang lain,
bolehkah beta luangkan masa dengan angkasawan itu bersendirian,
dalam satu perjumpaan tertutup.
Sesama tentera udara.
Sesama juruterbang.
Patik akan tanya duta,
tapi patik yakin ia boleh dilakukan di pihak kita.
15 minit mencukupi?
15 minit?
Saya rasa jadual mereka sangat ketat.
Untuk membincangkan pencapaian terhebat manusia?
Tak,
langsung tak cukup.
Tapi apakan daya.
SOALAN
Mendarat di Heathrow dari Berlin,
lelaki Apollo memulakan lawatan singkat 22 jam 15 minit
yang memerlukan ketepatan dan penjadualan sama seperti misi mereka.
Pasukan "Manusia di Bulan" yang terdiri daripada Armstrong, Aldrin dan Collins,
ditemani isteri mereka,
mendapat sambutan yang amat mesra daripada rakyat British.
Angkasawan itu mengakui mereka mula merasai kesan
lawatan 22 buah negara itu.
Di sini manusia dari Bumi menjejakkan kaki di bulan buat pertama kali.
Julai 1969.
Saya boleh lihat dengan jelas.
Cahaya cukup terang,
menerangi bahagian depan LM, jadi semuanya jelas kelihatan.
Adakah kita ada tujuan lebih penting daripada hidup ini?
- Indah pemandangan. - Sangat istimewa.
Pemandangan yang mempesonakan.
Angkasawan itu kini menghampiri Istana Buckingham.
Pasukan terkemuka dunia, Armstrong, Aldrin dan Collins...
- Tuanku, En. Neil Armstrong. - Helo. Selamat datang.
- Gembira bertemu tuanku. - Sama-sama.
- Pn. Armstrong. - Helo.
- Kolonel Collins. - Helo.
- Salam pertemuan. - Patik sangat gembira.
Salam perkenalan, anak muda.
Tuanku.
Jangan cakap awak nak berbual pasal anak.
- Lama mereka tunggu? - Sekejap saja, tuanku.
En. Neil Armstrong, Kolonel Michael Collins,
dan Kolonel Edwin Aldrin.
- Ini satu penghormatan, tuan-tuan. - Tuanku.
- Tahniah semua. - Tuanku.
Silakan duduk.
Tak perlu duduk rapat-rapat. Banyak lagi ruang.
Beta perasan kamu terus duduk macam di dalam modul perintah.
Beta tak tahu jika ada orang beritahu, tapi beta juga seorang juruterbang,
dan beta...
- Awak okey? - Ya, tuanku. Demam saja.
- Ambil ini. - Patik...
- Ia bersih, beta janji. - Terima kasih.
Kamu semua demam.
Betul itu.
Di sinilah kita.
Beta cuma nak cakap beta amat mengagumi pencapaian kamu.
Ia sungguh luar biasa.
Tapi beta juga nak cakap beta rasa sedikit sebanyak macam kamu.
Semoga awak dirahmati.
Beta...
Beta ada tulis soalan.
Mulanya beta ingat nak tanya soalan
dari sudut teknikal.
Seperti pengalaman merasai daya G yang begitu besar,
dan sebagainya, tapi...
Begini, beta...
beta sedar sekarang bahawa...
persoalan beta adalah...
Mungkin kamu terlalu muda untuk faham, tapi...
Akan tiba masa dalam hidup seseorang apabila dia akan mula menilai
apa yang telah dikecapinya.
Disebabkan kedudukan beta di sini,
diri beta sekarang,
isteri beta,
beta telah...
Beta tak dapat memenuhi impian beta...
sebagai manusia,
sebagai pengembara,
dan melihat kamu bertiga di sana,
seperti menyaksikan sebuah mimpi.
Sebab itulah beta rebut peluang untuk berjumpa kamu,
biarpun sepuluh minit saja, agar beta boleh tanya...
apa dalam fikiran awak...
di luar sana.
Neil?
Begini...
semestinya kami rasa lega sebab berjaya laksanakan misi.
Sudah tentu.
Kita dapat pemandangan yang hebat, bukan?
- Betul. - Luar biasa.
Beta rasa beta tak maksudkan...
pemandangan dari sudut itu tapi...
sudut pandang,
pemerhatian tentang...
kedudukan kita.
Sejujurnya, tak banyak masa untuk itu.
Sebagai juruterbang, tuanku pun tahu perkara paling penting
ialah protokol dan prosedur.
- Kita mesti patuhi peraturan. - Ya.
Sebagai angkasawan, ia dua kali ganda.
Kami tak lekang daripada memegang senarai,
menyemak.
Tanda, semak.
Mata terpaku kepada protokol misi sehinggakan
tak sempat pandang ke luar.
- Begitulah kesibukannya. - Baik.
Sangat ketat.
Tambahan pula kami sentiasa keletihan.
Berlatih banyak mana pun masih tak boleh biasakan diri.
Tidur.
Neil, apa kata awak ceritakan kepada tuanku
apa jadi lepas awak jalan di bulan?
- Beta nak dengar. - Baginda nak dengar.
- Selepas berjalan di bulan... - Beta melihatnya. Setiap langkah.
Patik kembali ke modul dan tahu kami cuma ada beberapa jam
untuk berehat sebelum berlepas semula, jadi patik...
- Patik letakkan kepala, tutup mata... - Tunggu.
Tapi patik cuma dengar bunyi ini. Bang, bang.
- Apa? - Bang, bang, bang.
Dari luar modul?
- Tuanku tahu apa bendanya? - Apa?
Penyejuk air.
Ia buat bunyi ini. Bang, bang, bang.
Penyejuk air.
Jurutera terbaik dunia buat roket untuk ke bulan,
tapi penyejuk air pun menghampakan.
Betul cakap tuanku. Memang penuh kejutan.
Beta faham.
Tuanku ada lagi soalan untuk kami?
Tak ada.
Kalau begitu, tuanku kisah jika kami tanya beberapa soalan?
Silakan.
Bagaimana rasanya?
Rasa apa?
Tinggal di tempat sebegini.
Kami dengar ada seribu bilik.
Dan kalau panjang koridor digabungkan,
panjangnya lebih enam kilometer.
Begini...
Benarkah tuanku dikejutkan oleh peniup begpaip?
Ada berapa petugas di sini?
Dan berapa banyak istana? Dengar kata, ada 12.
Tuanku kenal semua orang dalam gambar ini?
Tuanku bersaudara dengan mereka?
Adakah anjing tidur dengan tuanku?
- Itu saya punya. - Ya.
Terima kasih. Jom lumba ke atas.
Mula!
- Ya! - Nyaris sekali.
- Satu, dua, tiga. - Senyum.
Sekali lagi.
Entah apa yang saya bayangkan.
Saya ingat mereka bagaikan gergasi, dewa.
Realitinya, mereka cuma tiga anak muda.
Pucat, demam.
Saya bersimpati.
Sebab itu mereka sesuai jadi angkasawan.
Tapi kepincangan peribadi dan imaginasi mereka.
Rasa bertanggungjawab, rendah diri dan kebolehpercayaan.
Tiada langsung keaslian atau kespontanan.
Sebab itu mereka sesuai untuk tangani krisis.
Sangat mengecewakan apabila berjumpa depan-depan.
Fikirkanlah.
Mereka pergi ke bulan dan kekal sihat,
tapi lawatan ini nyaris bunuh mereka.
Bukan salah mereka.
Mereka tak mahu jadi terkenal,
dan sekarang mereka akan sentiasa terkenal.
Mereka berjaya sebagai angkasawan...
namun mengecewakan sebagai manusia.
Mereka akan diperhatikan sepanjang hayat mereka,
takut untuk membuka mulut,
sebab ia akan dedahkan diri sebenar mereka dan akhirnya mengecewakan orang.
Sebab itu, kita patut kasihankan mereka.
Nasib baik tiada makhluk asing.
Mereka akan fikir,
"Jika itu saja yang ada di Bumi, lebih baik kita tak pergi."
Tiada masa yang khusus ketika ia bermula.
Ia berlaku secara beransur-ansur.
Keraguan sikit demi sedikit,
rasa terpisah,
rasa tak sedap, ketidakselesaan.
Orang sekeliling beta mula menyedari...
kerengsaan beta.
Itu bukan perkara baru.
Beta memang banyak kerenah,
tapi beta sendiri mengaku ia bertambah teruk akhir-akhir ini.
Begitu juga dengan rasa kagum yang berbaur iri hati
terhadap pencapaian angkasawan muda itu.
Bersenam dengan berlebihan.
Gagal untuk cari ketenangan,
atau kepuasan,
atau kebahagiaan.
Jika awak lihat semua simptom ini,
tak perlu orang bijak pandai untuk katakan bahawa...
ia menunjukkan beta berada di tengah-tengah...
Beta tak boleh sebut krisis apa pun.
Krisis itulah.
Dan...
Kita tahu tentang orang lain yang mengalami krisis itu,
dan seperti mereka, kita cari di tempat biasa,
dan buat semua perkara yang biasa dibuat untuk pulihkan diri.
Ada yang beta boleh ceritakan di sini, ada yang tak patut beta kongsikan.
Ibu beta meninggal baru-baru ini.
Dia nampak ada benda hilang.
Bagus perkataan itu.
Hilang.
Dia nampak ada benda yang hilang dalam anak bongsunya.
Anak lelaki tunggalnya.
Kepercayaan.
"Bagaimana kepercayaan kamu?"
Beta mengaku yang...
ia dah hilang.
Dan...
tanpanya, apa yang tinggal?
Ke...
Kesunyian...
dan kekosongan dan kekecewaan
untuk pergi ke bulan
dan tak jumpa apa-apa melainkan kesepian yang menghantui,
kesunyian yang melenyapkan,
kemuraman.
Itulah ketiadaan kepercayaan.
Berbeza pula dengan menjumpai...
kekaguman, keghairahan, keajaiban...
ciptaan kudus, rekaan Tuhan dan fungsinya.
Apa yang beta cuba kata?
Beta cuba kata yang...
penyelesaian masalah kita,
beta rasa, bukan terletak pada...
kebolehan mencipta roket, sains, teknologi atau...
keberanian.
Jawapannya di sini.
Atau di sini, di mana saja kepercayaan wujud.
Oleh itu, Doyen Woods,
setelah mencemuh awak
bagi apa yang awak dan semua jiwa malang yang tersepit dan hilang arah ini
cuba lakukan di Gereja Saint George ini,
beta kini penuh rasa hormat
dan rasa kagum,
dan bukan sikit pula rasa terdesak,
apabila beta kata,
"Tolong".
Tolonglah beta.
Dan beta mengaku...
walaupun tiga angkasawan itu
memang patut dipuji dan dihormati kerana keberanian mereka,
beta lebih takut berjumpa awak hari ini
daripada menaiki roket.
PUTERA PHILIP DAN DOYEN ROBIN WOODS BERSAHABAT SEPANJANG HAYAT.
SELAMA LEBIH 50 TAHUN, GEREJA SAINT GEORGE MENJADI PUSAT
BAGI MENDALAMI AGAMA DAN FALSAFAH.
KEJAYAANNYA IALAH SALAH SATU PENCAPAIAN YANG MENJADI KEBANGGAAN PUTERA PHILIP.
Terjemahan sari kata oleh Izah Jabarullah